রংবেরঙের পোশাক  গরমটা ঈদের আমেজের মধ্যে বেশ  জাঁকিয়ে থাকবে। এ কারণে সুতি কাপড়ের চাহিদা বেশি এবার। সুতির কাপড়ের ওপরেই দেওয়া হচ্ছে বাহারি কাজ। এক রং এসব কাপড়ের পাশাপাশি চাহিদার তালিকায় আছে ছাপার কাপড়ও। এর মধ্যে ওড়না এবং সালোয়ার এক রকম ছাপার হচ্ছে। কামিজে বেছে নেওয়া হচ্ছে বিপরীতধর্মী রং। মসলিনের কাপড়ের জনপ্রিয়তা এবার যেন একটু কম। বাজারে আসা নানা রকম সুতি, ধূপ-ছায়া-সুতির কাপড়টি সবাই পছন্দ করে কিনছেন। তবে সিল্ক ও কাতানের কাপড়টিও তালিকায় রাখছেন সবাই। কারণ কিছুটা হলেও তো ঈদে জাঁকজমক লাগবে।